Държавен вестник, бр. 97, 2012 г., стр. 63

БРОЙ  97	
Д Ъ Р Ж А В Е Н  В Е С Т Н И К 	
СТР.  63  
е необходимо намаляването на числеността на 
персонала да се обвързва с количеството и слож­
ността на възложените функции.
Професионално развитие на персонала
По отношение на развитието на персонала 
може да се обобщи, че МЗ изпълнява всички 
нормативни изисквания във връзка с управлени­
ето на човешките ресурси. Приети са правила за 
организация на работната заплата и допълнител­
ното материално стимулиране, както и правилник 
за вътрешния трудов ред. Всеки служител има 
длъжностна характеристика, с която е детайлно 
запознат. В съответствие с Наредбата за условията 
и реда за атестиране на служителите в държав­
ната администрация (приета с Постановление 
105/2002 г.) се провежда редовно атестиране. 
Като краен резултат се подписват годишни лични 
оценки за индивидуалното изпълнение от всички 
оценени служители в администрацията и заповеди 
за повишаване в ранг. 
Дейностите по повишаване на квалификацията 
и обучението на служителите в МЗ се управляват 
от Дирекция „Управление на човешките ресурси“. 
Дирекцията изготвя общ годишен план за общо 
и за специализирано обучение на служителите и 
осъществява процеса на оценяване на държавните 
служители. Повишаването на квалификацията на 
служителите се извършва съобразно потребностите, 
идентифицирани по време на атестационния про­
цес. За съжаление, поради недостиг на бюджетни 
средства за обучение, тази дейност е чувствително 
редуцирана и на практика до голяма степен обез­
смисля изготвените годишни планове. 
Що се отнася до обучението на специалистите 
по водите в МЗ, оценката е, че МЗ търси други 
форми на обучение и текущото им обучение се 
извършва в хода на работата основно по междуна­
родни проекти и чрез работните групи и комитети 
на равнище ЕС, които се оценяват от интервю­
ираните като изключително полезни.
Към края на 2010 г. е в напреднал етап на 
изпълнение проект по програма МАТРА на холанд­
ското правителство „Укрепване на капацитета на 
Министерството на здравеопазването за докладване 
на резултатите от провеждания мониторинг на 
качеството на питейната вода пред Европейската 
комисия“. Главната цел на проекта е да се подпо­
могнат компетентните органи – Министерството 
на здравеопазването и неговите териториални 
органи, Регионалните инспекции за опазване и 
контрол на общественото здраве, както и водоснаб­
дителните дружества при прилагането на Директива 
98/83/ЕО за качеството на водата, предназначена 
за консумация от човека, по отношение качест­
вото на изготвените мониторингови програми, 
събирането, анализирането и представянето на 
данните от провеждания мониторинг във вида, 
под който тези данни трябва да се докладват на 
Европейската комисия. Проведен е национален 
семинар с участие на представители от всички 
регионални здравни инспекции и големите водо­
снабдителни дружества в страната за запознаване 
и първоначално обучение за работа с изготвената 
по проекта програма. В семинара са участвали и 
представители на Министерството на регионалното 
развитие и благоустройството, Министерството на 
околната среда и водите, Държавната комисия 
за енергийно и водно регулиране, Българската 
асоциация по водите и Националния център по 
опазване на общественото здраве. Провежда се 
и специализирано регионално обучение за реги­
оналните здравни инспекции и В и К за работа 
с програмата.
Друг проект, по който през 2010 г. са обучавани 
експертите от МЗ и от регионалните структури, 
е „Подпомагане на аналитичния капацитет на 
компетентните органи в България, отговорни 
за изпълнение на Директива 98/83/ЕО относно 
качеството на водата, предназначена за консума­
ция от човека“. Определени са специалистите от 
лабораторните дирекции в регионалните инспек­
ции, които участват в предвиденото по проекта 
обучение във водещи холандски лаборатории за 
изследване на води.
Оценка на вътрешната организация на работа 
и материално-техническата осигуреност 
Вътрешни правила и процедури
МЗ е приело и прилага редица вътрешни пра­
вила и процедури за организация на дейностите, 
които са от съществено значение за доброто 
управление.
На първо място, Устройственият правилник 
на Министерството на здравеопазването, приет с 
Постановление 256/28.10.2009 г., урежда вътреш­
ната управленска и организационна структура и 
регламентира функционалните характеристики на 
структурните звена и организацията на работата 
им. Основните аспекти, които са подробно регу­
лирани в този правилник, са:
– Функции на структурните звена
– Правила за професионална етика
– Вземане на решения, организация на работата, 
работно време, пропускателен режим
– Деловодна дейност, вкл. документооборот, 
архивиране и съхраняване на документите
– Водене на публични регистри
– Проучване на преписки и жалби – ред и 
срокове
– Възнаграждения, работна заплата и допъл­
нително материално стимулиране
– Вътрешен одит и финансов контрол
– Длъжностни характеристики за всяка позиция 
от щатното разписание.
Други вътрешни документи, които допринасят 
за изпълнението на функциите, са:
– Вътрешни правила за работа на админи­
страцията
– Правила за вътрешен финансов контрол с 
утвърдени ежегодни вътрешни одитни планове
– Вътрешни правила за противодействие на 
корупционни прояви 
– Вътрешни правила за реда за възлагане на 
обществени поръчки по Закона за обществените 
поръчки (ЗОП) и Наредбата за възлагане на малки 
обществени поръчки (НВМОП). С тях е определена 
последователността на действията във връзка с 
възлагането на обществени поръчки, сроковете и 
отговорностите на длъжностните лица
– Правила за деловодната дейност
– Правила за достъп до обществена информация